Бастаушы: Сәлеметсіңдер ме, балалар!

Көңіл- күйлерің қалай?

Бүгінгі алғыс айту күніне байланысты «Жүректен жүрекке» атты шаттық шеңберіне қош келдіңдер! Балалар, қанеки үлкен шеңбер жасап, бір- бірімізге алақан арқылы жылуымызды берейікші. Балалар, сендер бір- біріңнің қолдарыңнан ұстағанда нені сезесіңдер? Әрине, жылуды сезінесіңдер. Бұл жылу қайдан шығады?Бұл, біздің жүрегімізден шығып жатыр. Ендеше бұл жылуымызды бір- бірімізге үрлейік. (Балалар үлейді)

Ал, балалар біз бүгін алғыс айту деген сыйқырлы сөз туралы сөйлесеміз.Сендер бір-бірлеріңе алғыс айтасыңдар ма? Не үшін алғыс айтасыңдар? Балалар, сендер ешқашан бір- бірлеріне алғыс айтпайтын , үнемі ұрсыса беретін «Екі дос» туралы ертегі тыңдағыларың келе ме? Ерте, ерте ертеде Қасым және Хасен деген екі бала болыпты . Олар екеуіде бір- біріне ешқашан алғыс айтуды да , кешірім сұрауды да білмепті, амандасуды да білмейді екен. Қасым бір күні дүкеннен өзіне жемістер, шырын алып келіп үстелдің үстіне қояды да,шаршап ұйқтап қалады. Біраздан соң Қасымның үйіне Хасен келеді де , ешкімнен рұқсат сұрамай жемістерді өзінің қоржынына салып алады, шырынды да ішеді. Бір кезде Қасым ұйқысынан оянып, үстелге жақындайды.

-Хасен, менің жемістерім, шырыным қайда?

-Мен оларды өзіме алдым, шырынды іштім.

-Неге , ол менікіғой. Әкел өзіме. (Екеуі таласады)

Бастаушы: Бұл не шу! Екеуіңе не болды?Қараңдаршы мұнда көп балалар тұр.Ал, сендер ешқандай сыпайы, сыйқырлы сөзді білмейді екенсіңдер. Балалар, айтыңдаршы тәңертең көргенде не деу керек?(амандасу керек)

-Досыңның бір затын алу үшін не істеу керек? (рұхсат сұрау керек)

-Байқамай ренжітіп алсаң не деу керек? (кешірім сұрау керек)

-Саған досың сыйлық берсе не деу керек? (алғыс айту керек)

-Қасым,Хасен : Көрдіңдер ме? Біздің балалар қандай ақылды. Ал, енді сендер де бір- бірлеріңе осы сөздерді айтыңдар. (екеуі сыйқырлы сөздерді айтады,бір- бірімен татуласады)

Қасым, Хасен : Рахмет сендерге. Біз сіздерге үлкен алғыс айтамыз. Енді мейірімді, кешірімді, адал достар боламыз. Сау болыңдар! (екеуі кетеді)

Бастаушы: Ал, балалар мен сендерді алғыс айту аялдамалары атты сыйқырлы саяхатқа шақырамын. (слайд бойынша)

1.Отбасы аялдамасы .

2.Жан- жануарлар, құстар аялдамасы.

3.Ағып жатқан су, көл, жаңбыр, бұлақ аялдамасы.

4.Табиғат,орман аялдамасы.

5.Гүлдер аялдамасы.

6.Күннің көзі

7.Көңілді балалар

(Балалар әрбір аялдамаға тоқтаған сайын алғыс айтады)

Бастаушы: Ал, енді балалар алғыс айту күніне байланысты төмендегідей өлең жолдарын барлығымыз бірге айтайық:

Таза сәби жүректен,

Айтамын алғыс күнде мен.

Аяулы ата- ана ма,

Қасымдағы досыма.

Рахмет дейміз үлкенге,

Рахмет дейміз кішіге.

Алғыс айтып жүрейік,

Бақытты өмір сүрейік.

Бастаушы: Балалар, рахмет сендерге. Әр уақытта бір- бірімізге, үлкенге де, кішіге де алғыс айтуды ұмытпайық. Алғыс айтқан сайын сендердің кішкентай жүректерің жақсылыққа, мейірімділікке , адамгершілікке тола түседі. Мен де сендерге үлкен алғысымды білдіремін. Бүгінгі күніміз сәтті болсын. Сау болыңдар.